पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर । बंगलूरु से अपनी सहेलियों संग अमृतसर घूमने आई महिला पर्यटक की शुक्रवार शाम अटारी बॉर्डर से लौटते समय गर्मी के कारण मौत हो गई। 48 वर्षीय सुजाता टूरिस्ट बस के जरिए सुबह ही शहर पहुंची थी। दरबार साहिब, जलियांवाला बाग और अन्य पर्यटक स्थलों पर जाने के बाद वह शाम को रिट्रीट सेरेमनी देखने अटारी बॉर्डर पर गई थी। वहां से लौटते समय करीब सात बजे जब बस छेहर्टा के पास पहुंची तो सुजाता अचानक बेहोश होकर सीट से गिर गई। उसे निकटवर्ती अरोड़ा अस्पताल में ले जाया गया, लेकिन यहां डाक्टरों ने उसे मृत घोषित कर दिया। डाक्टरों के अनुसार उसकी मौत गर्मी का प्रकोप सहन न करने के कारण हुई है।
तापमान गिरा, पर गर्मी से राहत नहीं
वीरवार को प्रदेश में कई स्थानों पर हुई बारिश के बाद तापमान में भले ही कमी आई हो, लेकिन लू के थपेड़ों से कोई राहत नहीं मिली है। शुक्रवार को अधिकतम तापमान 41.2 डिग्री सेल्सियस रहा और न्यूनतम तापमान 26.4 डिग्री रहा। वीरवार को अधिकतम तापमान 44.8 डिग्री और न्यूनतम तापमान 28.5 डिग्री था। गर्मी के कारण बच्चों को डायरिया ने भी चपेट में ले लिया है। डाक्टरों ने सभी को तरल पदार्थ अधिक लेने की सलाह दी है।
अटारी बॉर्डर से लौटते समय हो गई बेहोश
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn